**E l ő t e r j e s z t é s**

**Az Üllő, Deák Ferenc utca útépítésének a műszaki ellenőrzéséről**

**Előterjesztő**: Kerezsi Sándor VKB elnök

**Előterjesztést készítette**: Nagyszegi Kálmán műszaki ügyintéző

**Véleményezésre megkapta:** Virág Andrea aljegyző

**Megtárgyalta:** VKB – 2018.01.16.-i ülésén

**Törvényességi véleményezésre bemutatva:** Jegyző részére

**Észrevétel\*:** **az előterjesztés törvényes** Földváriné dr. Kürthy Krisztina sk.

**Döntés\***: egyszerű többség

minősített többség

**Ülés\***: nyilvános

zárt

**E l ő t e r j e s z t é s**

**Az Üllő, Deák Ferenc utca útépítésének a műszaki ellenőrzéséről**

**Tisztelt Képviselő-testület!**

Az elmúlt évben a műszaki ellenőröknél az ellenőrzések gyakorisága miatt számos probléma adódott a kivitelezési munkáinknál. Ezért az idei évben igyekszünk a műszaki ellenőröket a rendszeresebb ellenőrzésekre sarkalni, ami sajnos a műszaki ellenőrök ajánlatában is meg fog látszani. Természetesen a terveink között szerepel több és újabb műszaki ellenőrök kipróbálása is, de a máshol is tapasztalható szakember hiány következtében egyelőre nehéz új műszaki ellenőröket találnunk az ide évben ránk váró feladatokra.

Az idei év műszaki ellenőri szerződéseibe az alábbi tartalmak kerülnének beépítésre:

* Heti többszöri megjelenés
* Kooperáción való részvétel és annak levezetése
* Polgármesterrel való rendszeres kapcsolattartás
* Váratlan eseményeknél azonnali rendelkezésre állás

Tisztelt Képviselő-testület!

A tavasszal induló Deák Ferenc utca útépítésének a műszaki ellenőrzésére a következő műszaki ellenőr uraktól kértünk és kaptunk ajánlatot a következőek szerint.

* Kácsor András úr ajánlata 1 750 000 Ft +Áfáról szól. (1. sz. melléklet).
* Kriszt Attila Péter úr ajánlata 1 800 000 Ft + Áfáról szól. (2. sz. melléklet).
* Planex – x Kft. ajánlata 1 500 000 Ft + Áfáról szól. (3. sz. melléklet).

Tisztelt Képviselő-testület!

*A VKB a 2018.01.16-i ülésén tárgyalta a Deák Ferenc utca műszaki ellenőrzésére érkezett ajánlatokat és a beérkezett árajánlatok alapján, a Planex – x Kft. ajánlatát támogatták.*

*A fentiek alapján a következő határozati javaslatot terjesztem Önök elé.*

**Határozati Javaslat**

**Üllő Város Önkormányzatának Képviselő-testülete a Deák Ferenc utca útépítése műszaki ellenőri feladataival megbízza a Planex – x Kft.-t. A képviselőtestület a 2018. évi költségvetésébe betervezi a műszaki ellenőr díját, 1 500 000 Ft + Áfa-t.**

**A Képviselő-testület felkéri Polgármesterét a szükséges intézkedések megtételére.**

**Felelős: Kissné Szabó Katalin polgármester**

**Határidő: azonnal**

Üllő, 2018. január 22.

Kerezsi Sándor

VKB elnök